rejauldu/bengali-wikipedia huggingface dataset:
তুলসী (বৈজ্ঞানিক নাম: Ocimum Sanctum) একটি ঔষধিগাছ। তুলসী অর্থ যার তুলনা নেই। তুলসী গাছ লামিয়াসি পরিবারের অন্তর্গত একটি সুগন্ধী উদ্ভিদ। হিন্দু সম্প্রদায়ের কাছে এটি একটি পবিত্র উদ্ভিদ হিসাবে সমাদৃত। ব্রহ্মবৈবর্তপুরাণে তুলসীকে 'সীতাস্বরূপা', স্কন্দপুরাণে 'লক্ষীস্বরূপা', চর্কসংহিতায় 'বিষ্ণুপ্রিয়া', ঋকবেদে 'কল্যাণী' বলে আখ্যায়িত করা হয়েছে।ঔষধি উদ্ভিদ তুলসী  সাধারণ পরিচিতি ও বিবরণ সীমানা|বাম|থাম্ব|244x244পিক্সেল|একটি একক তুলসী ফুল (বিবর্ধিত চিত্র) তুলসী একটি ঘন শাখা প্রশাখা বিশিষ্ট ২/৩ ফুট উঁচু একটি চিরহরিৎ গুল্ম। এর মূল কাণ্ড কাষ্ঠল, পাতা ২-৪ সেন্টিমিটার লম্বা হয়। পাতার কিনারা খাঁজকাটা, শাখাপ্রশাখার অগ্রভাগ হতে ৫টি পুষ্পদণ্ড বের হয় ও প্রতিটি পুষ্পদণ্ডের চারদিকে ছাতার আকৃতির মত ১০-২০ টি স্তরে ফুল থাকে। প্রতিটি স্তরে ৬টি করে ছোট ফুল ফোটে। এর পাতা, ফুল ও ফলের একটি ঝাঁঝালো গন্ধ আছে। তুলসী গাছ পরিবেশে প্রচুর পরিমাণে অক্সিজেন সরবরাহ করে, একারণে একে 'অক্সিজেনের ভাণ্ডার' বলা হয়।  প্রাপ্তিস্থান বাংলাদেশ ও ভারতের প্রায় সর্বত্র তুলসী দেখা যায়। হিন্দুধর্মে তুলসীকে দেবীরূপে পূজা করা হয়, তাই হিন্দুবাড়িতে এটি বেশি দেখা যায়। ভারতে তুলসী বাণিজ্যিকভাবে চাষ হয়। বাংলাদেশে বাণিজ্যিকভাবে চাষ না হলেও ঔষধি উদ্ভিদ হিসেবে এবং ভেষজ চিকিৎসায় এর ব্যাপক ব্যবহার রয়েছে।  জুলাই, আগস্ট বা নভেম্বর, ডিসেম্বর মাসে এতে মঞ্জরী দেখা দেয়। সমতলভূমি থেকে শুরু করে হিমালয়ের পাদদেশে প্রায় ৬০০০ ফুট উচ্চতা পর্যন্ত এদের জন্মাতে দেখা যায়।  ব্যবহার তুলসী গাছের নানা ঔষধি ব্যবহার রয়েছে।   প্রাচীনকাল থেকে সর্দি, কাশি, ঠাণ্ডা লাগা ইত্যাদি নানা সমস্যায় তুলসী ব্যবহৃত  হয়ে আসছে। ঠাণ্ডা ও সর্দিজনিত যেকোনো সমস্যায় তুলসী রস ও মধু একত্রে খেলে ভালো ফল পাওয়া যায়। এ গাছের রস কৃমি ও বায়ুনাশক। ঔষধ হিসাবে এই গাছের ব্যবহার্য অংশ হলো এর রস, পাতা এবং বীজ। আয়ুর্বেদ ও ভেষজ চিকিৎসায় তুলসীর ব্যাপক ব্যবহার বয়েছে, বিশেষত ভারতীয় উপমহাদেশে।  অতিরিক্ত ঠাণ্ডা বা গরমে চোখ ওঠে। রোগটি অত্যন্ত সঃক্রামক। এসময় তুলসী পাতার রস কাজলের মত চোখে দিলে বা মধু মিশিয়ে তা চোখে দিলে চোখ ওঠা, চোখে দিয়ে জল পড়া বন্ধ হয়।  কুষ্ঠরোগ হলে তুলসী পাতার রস সব সময় সেবন করা উচিত। যদি আঙুল ক্ষয়ে যায়, হাড়ে আক্রমণ করে, তাহলেও তুলসীর রস খাওয়া উপকারী।  দাঁতে যদি খুব যন্ত্রণা হয় তবে তুলসী পাতার সঙ্গে গোল মরিচ মিশিয়ে বেটে তার তৈরী করে তা দাঁতের যন্ত্রণার জায়গায় চেপে বসিয়ে দিলে দাঁতের যন্ত্রণা কমে যায়।  জন্ডিস রোগ হলে ৫ গ্রাম তুলসী পাতা, ৫ গ্রাম জল দিয়ে বেটে খেলে জন্ডিস রোগে যে হলুদ বর্ণ হয় তা কেটে যায়। রোগীর রোগ সেরে যায়।  প্রকারভেদ  ভারতে যে চার প্রকার তুলসী গাছ দেখা যায় সেগুলি হলো:   বাবুই তুলসী  রামতুলসী  কৃষ্ণ-তুলসী  শ্বেত তুলসী  চিত্রশালা   আরও দেখুন   কালমেঘ  সর্পগন্ধা  ভৃঙ্গরাজ  হেলেঞ্চা  আদা কুলেখাঁড়া থানকুনি  তথ্যসূত্র   বহিঃসংযোগ   বিষয়শ্রেণী:উদ্ভিদ বিষয়শ্রেণী:সুগন্ধি উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:ভেষজ বিষয়শ্রেণী:আয়ুর্বেদে ব্যবহৃত উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:ভারতীয় মসলা বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
গাব্রিয়েলা নুনেজ এনাবে হলেন হনডুরাসের কংগ্রেসওম্যান, বাজেট ও অর্থ কমিটির সভাপতি এবং অন্তর্বর্তীকালীন রবের্তো মিকেলেতির সরকারের অধীনে দুইবারের অর্থমন্ত্রী। তিনি এর আগে ২০০৬-২০০৭ সালে কার্লোস ফ্লোরসের সরকারের অধীনে অর্থমন্ত্রী এবং ১৯৯৮–২০০২ সাল পর্যন্ত কেন্দ্রীয় ব্যাংকের সভাপতির পদে ছিলেন। ১৯৯৪-১৯৯৬ সাল পর্যন্ত তিনি ওয়াশিংটন ডিসির আইএডিবি-এর পরিচালনা পর্ষদে ছিলেন। ২০১০ থেকে ২০১১ সাল অবধি তিনি বিশ্বব্যাংক এবং আইএডিবি-র স্বতন্ত্র আন্তর্জাতিক পরামর্শক ছিলেন।  বেসরকারি ক্ষেত্রে তিনি ব্যাঙ্কো আটলান্টিদার ভাইস-প্রেসিডেন্ট ছিলেন এবং হন্ডুরাসের এসোসিয়েসিয়ান ডি ইনস্টিটিউসিওনস বানকারিয়াসের পরিচালনা পর্ষদের সদস্য ছিলেন। তিনি আন্তঃআমেরিকান মতবিনিময় সংস্থার সদস্য।   পটভূমি  নুনেজ ১৯৮৪ সালে ইউনিভার্সিড ন্যাসিওনাল অটোনোমা দে হন্ডুরাস থেকে অর্থনীতিতে ডিগ্রি অর্জন করেছিলেন এবং ১৯৮৯ সালে নিউ ইয়র্ক ইউনিভার্সিটি অব নিউইয়র্ক বিশ্ববিদ্যালয়ে আন্তর্জাতিক অর্থনীতিতে মাস্টার্সের জন্য ফুলব্রাইট বৃত্তি পেয়েছিলেন   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:নারী অর্থমন্ত্রী বিষয়শ্রেণী:হন্ডুরান সরকারের নারী মন্ত্রী বিষয়শ্রেণী:২০শ শতাব্দীর নারী রাজনীতিবিদ বিষয়শ্রেণী:হন্ডুরাসের লিবারেল পার্টির রাজনীতিবিদ বিষয়শ্রেণী:রাজনীতিতে হন্ডুরান নারী বিষয়শ্রেণী:হন্ডুরাসের কেন্দ্রীয় ব্যাংকের সভাপতি বিষয়শ্রেণী:হন্ডুরাসের অর্থমন্ত্রী বিষয়শ্রেণী:২১শ শতাব্দীর হন্ডুরীয় নারী রাজনীতিবিদ বিষয়শ্রেণী:২১শ শতাব্দীর হন্ডুরীয় রাজনীতিবিদ
দুর্গাদাস চট্টোপাধ্যায় (মে ১৮৯৯ - মে ১৯৩১) ছিলেন একজন বাঙালি ব্রিটিশ বিরোধী স্বাধীনতা আন্দোলনকারী ও গান্ধীবাদী কর্মী।   সংক্ষিপ্ত জীবনী  দুর্গাদাসের পিতা রাখালদাস প্রেসিডেন্সি ম্যাজিস্ট্রেট হলেও তিনি স্বাধীনতা আন্দোলনে সক্রিয় ভূমিকা নিয়েছিলেন। তার অগ্রজ মৃত্যুঞ্জয় চট্টোপাধ্যায়ও ছিলেন দেশপ্রেমিক ব্যক্তি। কলকাতা বিশ্ববিদ্যালয়ে এম.এ পড়ার সময় মহাত্মা গাঁধীর ডাকে সাড়া দিয়ে অসহযোগ আন্দোলনে যোগ দেন দুর্গাদাস। এই আন্দোলনের সূত্রে প্রফুল্লচন্দ্র সেন (পরে পশ্চিমবঙ্গের মুখ্যমন্ত্রী হন) প্রমুখ কয়েকজন সহকর্মীর সাথে হুগলী জেলায় আসেন। বিপ্লবী ভূপতি মজুমদারের সাথে পরিচয় হওয়ার পর তিনি গোপনে বিপ্লবী কাজকর্মে যুক্ত হন। হুগলী বিদ্যামন্দিরের প্রধান শিক্ষক রূপে কাজ কর‍তেন। ছাত্রদের কাছে দুর্গাদাস ছিলেন ঋষিতুল্য ব্যক্তি। দেশ স্বাধীন না হলে জামা জুতো পরবেননা এই সংকল্প নিয়ে চলতেন। তার কয়েকবার কারাদণ্ড হয় ও বারংবার পুলিশি নির্যাতনের শিকার হন।  মৃত্যু ১৯৩১ সালের মে মাসে হুগলী জেলে থাকাকালীন মারা যান দুর্গাদাস চট্টোপাধ্যায়।   তথ্যসূত্র   বিষয়শ্রেণী:১৮৯৯-এ জন্ম বিষয়শ্রেণী:১৯৩১-এ মৃত্যু
র‍্যাচেল হোয়াইট () একজন ভারতীয় অভিনেত্রী এবং শিল্পী, যিনি হিন্দি এবং বাংলা চলচ্চিত্রে অভিনয় করেন। তিনি বলিউড চলচ্চিত্র উংলি (২০১৪); বাংলা চলচ্চিত্র হর হর ব্যোমকেশ (২০১৫), দেবী (২০১৭) এবং ওয়ান (২০১৭)-এ অভিনয় করেছেন।   প্রারম্ভিক জীবন  র‍্যাচেল হোয়াইট ভারতের কলকাতায় জন্মগ্রহণ করেন, তিনি কলকাতার লরেটো কনভেন্ট স্কুল থেকে মাধ্যমিক এবং পরে কলকাতা বিশ্ববিদ্যালয় থেকে ইংরেজিতে (সম্মান) ডিগ্রি নিয়ে স্নাতক হন।   কর্মজীবন  ২০১৪ সালে র‍্যাচেল হোয়াইট ইমরান হাশমী, সঞ্জয় দত্ত, কঙ্গনা রানাওয়াত এবং নেহা ধুপিয়ার সাথে উংলি চলচ্চিত্রে অভিনয়ের মাধ্যমে বলিউডে অভিষেক করেন। তিনি বাংলা চলচ্চিত্র হর হর ব্যোমকেশ (২০১৫), দেবী (২০১৭) এবং ওয়ান (২০১৭)-এ অভিনয় করেছিলেন। তিনি পন্ডস, গার্নিয়ার, এমআরএফ টায়ারস, অ্যাক্সিস ব্যাঙ্ক, এয়ারটেল, কোটাক মাহিন্দ্রা, আইসিআইসিআই ব্যাঙ্কের মতো ব্র্যান্ডের জন্য মডেলিং করেছেন তিনি।   মিটু সক্রিয়তা  ২০১৮ সালের ১২ অক্টোবর হোয়াইট বলিউডে #মিটু আন্দোলনের অংশ হিসেবে চলচ্চিত্র পরিচালক সাজিদ খানের বিরুদ্ধে অভিযোগ প্রকাশ করেন। আরেক অভিনেত্রী সালোনি চোপড়া এবং তার অভিযোগের কারণে সাজিদ খানকে হাউজফুল ৪-এর পরিচালনা থেকে সরে দাঁড়াতে হয়েছিল এবং একাধিক যৌন হয়রানির কারণে ভারতীয় চলচ্চিত্র ও টেলিভিশন পরিচালক সমিতি (আইএফটিডিএ) থেকে এক বছরের জন্য বরখাস্ত করা হয়েছিল।   চলচ্চিত্রের তালিকা  +টীকা যে চলচ্চিত্রগুলি এখনও মুক্তি পায়নি তা নির্দেশ করে বছর শিরোনাম ভূমিকা ভাষা মন্তব্য ২০১১ মানকথা স্বভূমিকায় তামিল ২০১৪ উংলি স্বভূমিকায় হিন্দি ২০১৫ হর হর ব্যোমকেশ চাঁদনী বাংলা ২০১৬ সাদে সিএম সাব স্বভূমিকায় পাঞ্জাবি ২০১৬ ধ্রুবা নয়না তেলুগু ২০১৭ লাভ, লাইফ এন্ড স্ক্রু আপস্ কাশিশ হিন্দি ২০১৭ দেবী শাওন বাংলা ২০১৭ ওয়ান স্বভূমিকায় বাংলা ২০১৭ জিহাদ ক্রিস্টিনা হিন্দি ২০১৯ ভবিষ্যতের ভূত সঙ্গীতশিল্পী বাংলা ২০১৯ থাই কারি বাংলা    ওয়েব ধারাবাহিক   বছর ধারাবাহিক প্ল্যাটফর্ম চরিত্র ২০১৮ মিসম্যাচ হইচই সুকন্যা ২০১৯ মিসম্যাচ সিজন ২ হইচই সুকন্যা ২০২০ মিসম্যাচ সিজন ৩ হইচই সুকন্যা   তথ্যসূত্র    বহিঃসংযোগ     টাইমস অফ ইন্ডিয়াতে রাচেল হোয়াইটের সাক্ষাৎকার  বিষয়শ্রেণী:জীবিত ব্যক্তি বিষয়শ্রেণী:কলকাতার নারী মডেল বিষয়শ্রেণী:কলকাতার অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাংলা চলচ্চিত্র অভিনেত্রী
thumb|right|Chauna chavaria, জেনেরা অফ বার্ডস-এর একটি প্লেট জর্জ রবার্ট গ্রে (৮ জুলাই, ১৮০৮ – ৬ মে, ১৮৭২) একজন ব্রিটিশ প্রাণিবিজ্ঞানী ও প্রকৃতিবিদ। তিনি আরেক স্বনামধন্য প্রকৃতিবিদ জন অ্যাডওয়ার্ড গ্রে'র অনুজ এবং উদ্ভিদবিদ স্যামুয়েল ফ্রেডরিক গ্রে'র (১৭৬৬–১৮২৮) পুত্র। তিনি একচল্লিশ বছর যাবৎ তৎকালীন ব্রিটিশ মিউজিয়াম, বর্তমান লন্ডন ন্যাচারাল হিস্ট্রি মিউজিয়ামের পক্ষীবিজ্ঞান বিভাগের প্রধান ছিলেন।  জর্জ রবার্ট গ্রে'র সবচেয়ে গুরুত্বপূর্ণ সৃষ্টি ছিল জেনেরা অফ বার্ডস (১৮৪৪–৪৯)। গ্রন্থটিতে প্রায় ৪৬,০০০ তথ্যসূত্র লিপিবদ্ধ করা হয়েছিল। মার্চেন্টস টেইলর স্কুলে তিনি অধ্যয়ন করেন।   সৃষ্টিকর্ম   The Entomology of Australia, in a series of Monographs. Part I. The Monograph of the Genus Phasma. London.  ১৮৩১, The Zoological Miscellany Zool. Miscell. (1): [1] 1–40  ১৮৪৬, Descriptions and Figures of some new Lepidopterous Insects chiefly from Nepal. London, Longman, Brown, Green, and Longmans.  ১৮৫২, Catalogue of Lepidopterous Insects in the British Museum. Part 1. Papilionidae. [1853 Jan], "1852" iii + 84pp., 13pls.  ১৮৭১, A fasciculus of the Birds of China. London, Taylor and Francis.  রিচার্ড বোল্ডার শার্পের সাথে, The Zoology of the Voyage of HMS Erebus & HMS Terror. Birds of New Zealand., ১৮৭৫।   তথ্যসূত্র    বহিঃসংযোগ    Plates and text from Gray's 1833 Monograph on Phasmidae  BHL Genera of Birds 1855 edition. No plates  বিষয়শ্রেণী:ব্রিটিশ পক্ষিবিজ্ঞানী বিষয়শ্রেণী:১৯শ শতাব্দীর ব্রিটিশ প্রাণিবিজ্ঞানী বিষয়শ্রেণী:পক্ষিবিজ্ঞানী বিষয়শ্রেণী:রয়েল সোসাইটির সভ্য বিষয়শ্রেণী:১৮০৮-এ জন্ম বিষয়শ্রেণী:১৮৭২-এ মৃত্যু বিষয়শ্রেণী:ইংরেজ পক্ষিবিজ্ঞানী বিষয়শ্রেণী:লন্ডনের বিজ্ঞানী
: ফুটবল ভিত্তিক একটি ওয়েবসাইটে ফুটবল খেলোয়াড়ের পাতার একটি বহিঃসংযোগ করতে সাহায্য করে। এটি কোনও নিবন্ধের বহিঃসংযোগ অংশে ব্যবহারের উদ্দেশ্যে ব্যবহার করা হয়ে থাকে।  ব্যবহার নামবিহীন প্যারামিটার:      নামযুক্ত প্যারামিটার:       উইকিউপাত্তের সংযোগ () ব্যবহার করে:       উদাহরণ নামবিহীন প্যারামিটার ব্যবহার:  {{ | lionel-messi | লিওনেল মেসি }}  প্রদর্শিত:    ইউআরএল:  https://www.fussballdaten.de/person//  নামযুক্ত প্যারামিটার ব্যবহার:  {{ | id= cristiano-ronaldo | name= ক্রিস্তিয়ানো রোনালদো }}  প্রদর্শিত:    ইউআরএল:  https://www.fussballdaten.de/person//  কোনও প্যারামিটার এবং উইকিউপাত্ত সংযোগ নেই ব্যবহার:  {{}}  প্রদর্শিত:    নির্দেশনা  ফুসবালডাটেন ওয়েবসাইটে যান এবং খেলোয়াড়ের নাম সন্ধান করুন।  খেলোয়াড়ের পাতাতে যেতে সঠিক লিঙ্কে ক্লিক করুন এবং নিশ্চিত হন তিনি আপনার কাঙ্ক্ষিত খেলোয়াড়।  খেলোয়াড়ের পাতার ইউআরএলটি https://www.fussballdaten.de/person/++++++/-এর মতো দেখতে হবে, যেখানে "++++++" একটি নাম নির্দেশ করে।  শুধুমাত্র উক্ত নম্বর অথবা নাম ও নম্বর উভয়েই অনুলিপি করুন।  P3538 ব্যবহার করে খেলোয়াড় সম্পর্কে উইকিউপাত্ত সংযোগে উক্ত আইডি যুক্ত করুন।  বহিঃসংযোগ অংশে পাঠ্য যুক্ত করুন:  {{ফুসবালডাটেন}}  বিকল্প পদ্ধতি  বহিঃসংযোগ অংশে পাঠ্য যুক্ত করুন:  {{ফুসবালডাটেন|id= আইডি|name= নাম}}  যেখানে "আইডি" হচ্ছে আপনার অনুলিপি করা নম্বরটি এবং "নাম" হচ্ছে উক্ত খেলোয়াড়ে নাম।  যদি "ক্রিস্তিয়ানো রোনালদো" সম্পর্কে অনুসন্ধান করতে চান তবে "Cristiano Ronaldo" অনুসন্ধান করুন, যার ফলে আপনি এই পৃষ্ঠায় পৌঁছে যাবেন: https://www.fussballdaten.de/person/cristiano-ronaldo/  "cristiano-ronaldo" অনুলিপি করুন এবং তারপরে লিখুন: {{ফুসবালডাটেন|id= cristiano-ronaldo|name= ক্রিস্তিয়ানো রোনালদো}}  দ্রষ্টব্য, যেহেতু এটি প্রায় অবশ্যই বহিঃসংযোগ অংশে চলে যাবে, তাই টেমপ্লেটের পাঠ্যকে তালিকা আইটেম হিসেবে অন্তর্ভুক্ত করার জন্য আপনার একটি * যুক্ত করা উচিত।  টেমপ্লেট উপাত্ত  অনুসরণকরণ বিষয়শ্রেণী  আইডিসহ টেমপ্লেট            টেমপ্লেট অনুপস্থিত আইডি
আব্দুল্লাহ আল মামুন (জন্ম: ৩১ ডিসেম্বর, ১৯৬৬), যিনি এ এ মামুন নামে অধিক পরিচিত একজন বাংলাদেশী প্লাজমা পদার্থবিজ্ঞানী।. তিনি ঢাকাস্থ জাহাঙ্গীরনগর বিশ্ববিদ্যালয়ের পদার্থবিদ্যা বিভাগের অধ্যাপক।Academy Gold Medal Award , Bangladesh Academy of Sciences, retrieved 2012-07-25.   প্রাথমিক জীবন এবং শিক্ষা  ১৯৬৬ সালের ৩১ ডিসেম্বর জন্মগ্রহণ করেন। এবং তিনি ধামরাইয়ের কুশুরা আব্বাস আলী উচ্চ বিদ্যালয় হতে মাধ্যমিক শেষ করেন এবং সরকারি বিজ্ঞান কলেজ থেকে কৃতিত্বের সাথে এইচএসসি পাস করেন। মামুন জাহাঙ্গীরনগর বিশ্ববিদ্যালয় থেকে পদার্থবিজ্ঞানের উপর বিএসসি ও এমএসসি করেন। কমনওয়েলথ স্কলারশিপ এবং ফেলোশিপ প্ল্যানের অংশ হিসেবে, তিনি ইউনিভার্সিটিঅব এসটি এন্ড্রুস থেকে প্লাজমা পদার্থবিজ্ঞানের উপর পিএইচডি লাভ করেন।  মামুন পরবর্তীতে জার্মানি এবং যুক্তরাজ্য থেকে পোস্টডক্টরাল অধ্যয়ন করেন।, ICTP, Retrieved 31 January 2013.   গবেষণা এবং অবদান  মামুন চার শতাধিক গবেষণামূলক নিবন্ধ প্রকাশ করেছেন। ইন্সটিটিউট অব ফিজিক্স (লন্ডন) ডাস্টি প্লাজমার উপর লেখা তার পাঠ্যবই প্রকাশ করেছে।   পুরস্কার ও সম্মাননা  থাম্ব|২০০৯ সালে আলেক্সান্ডার ভন হামবোল্ডট ফাউন্ডেশন তাকে ফ্রেডরিখ উইলহেম বিসেল রিসার্চ সম্মাননা দেয়  বাংলাদেশ বিজ্ঞান একাডেমি পদার্থবিজ্ঞানে তাকে স্বর্ণপদক দেয়। (জুনিয়র ২০০৪)  বাংলাদেশ বিজ্ঞান একাডেমী তাকে স্বর্ণপদক দেয় (সিনিয়র ২০১১)  ২০০৯ সালে আলেক্সান্ডার ভন হামবোল্ডট ফাউন্ডেশন তাকে ফ্রেডরিখ উইলহেম বিসেল রিসার্চ সম্মাননা দেয়।  স্ট্যানফোর্ড বিশ্ববিদ্যালয় ভিত্তিক গবেষকদের প্রকাশিত একটি জার্নালে তাকে বিশ্বের শীর্ষ ২ শতাংশ বিজ্ঞানীর মধ্যে তালিকাভুক্ত করা হয়েছে।   তথ্যসূত্র   বিষয়শ্রেণী:বাংলাদেশী পদার্থবিজ্ঞানী বিষয়শ্রেণী:১৯৬৬-এ জন্ম বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:জীবিত ব্যক্তি
ডান|থাম্ব|276x276পিক্সেল| সাউদার্ন ডিসকমফোর্ট স্টাডিজ পরীক্ষা করে যে কেন লেবার পার্টি ১৯৯২ সালের সাধারণ নির্বাচনে জয়ী হতে ব্যর্থ হয়েছিল যেখানে নীল কিনক (২০০৭ সালে চিত্রিত) অপ্রত্যাশিতভাবে জন মেজরের কাছে হেরেছিলেন। সাউদার্ন ডিসকমফোর্ট পুস্তিকাগুলি ছিল লেবার এমপি জাইলস রেডিসের একটি সিরিজের অধ্যয়ন, যা লেবার-অধিভুক্ত থিঙ্ক ট্যাঙ্ক ফ্যাবিয়ান সোসাইটি দ্বারা প্রকাশিত হয়েছিল যা ১৯৯২ সালের সাধারণ নির্বাচনে পরাজয়ের পরে ইংল্যান্ডের দক্ষিণে দলের প্রতি মনোভাব পরীক্ষা করেছিল। সমীক্ষায় দেখা গেছে যে প্রান্তিক নির্বাচনী এলাকার ভোটাররা লেবারদের অর্থনৈতিক বিশ্বাসযোগ্যতার অভাব নিয়ে উদ্বিগ্ন ছিলেন এবং আশঙ্কা করেছিলেন যে যদি দলের নেতা নিল কিনক নির্বাচনে জয়ী হন তাহলে তাদের কর বৃদ্ধি পাবে। "সি১" (হোয়াইট কলার) এবং "সি২" (দক্ষ) ভোটারদের ( যুক্তরাজ্যে শ্রেণী চিহ্নিতকারী এনআরএস সামাজিক গ্রেড শ্রেণিবিন্যাসের উপর ভিত্তি করে) আবেদন করার জন্য শ্রমের প্রয়োজনীয়তার উপর আলোকপাত করার জন্য প্যামফলেটগুলি প্রভাবশালী ছিল। শিরোনামটি সাউদার্ন কমফোর্টের একটি রেফারেন্স, একটি সুপরিচিত আমেরিকান লিকার। এটা ব্যাপকভাবে প্রত্যাশিত ছিল যে ১৯৯২ সালের নির্বাচনের ফলে লেবার একটি সরকার গঠন করবে। যাইহোক, জন মেজর অপ্রত্যাশিতভাবে কনজারভেটিভ পার্টিকে টানা চতুর্থ সংখ্যাগরিষ্ঠতায় নেতৃত্ব দেন। ১৯৯৭ সালের পরবর্তী নির্বাচনে, নতুন লেবার নেতা টনি ব্লেয়ার একটি ভূমিধস বিজয় লাভ করেন, যার মধ্যে দক্ষিণাঞ্চলের প্যামফলেট দ্বারা চিহ্নিত করা হয়েছে।  তথ্যসূত্র   বহিঃসংযোগ Southern Discomfort (September 1992 pamphlet by Giles Radice) More southern discomfort : a year on--taxing and spending (September 1993 pamphlet by Giles Radice, Stephen Pollard) Any Southern comfort? (September 1994 pamphlet by Giles Radice, Stephen Pollard) Southern Discomfort Again (11 October 2010 pamphlet by Giles Radice, Patrick Diamond) বিষয়শ্রেণী:পুস্তিকা বিষয়শ্রেণী:ফ্যাবিয়ান সোসাইটি বিষয়শ্রেণী:শ্রমিক দল (যুক্তরাজ্য) এর ইতিহাস বিষয়শ্রেণী:শ্রমিক দল (যুক্তরাজ্য) এর প্রকাশনা
আঙ্গারপাড়া ইউনিয়ন বাংলাদেশের রংপুর বিভাগের দিনাজপুর জেলার খানসামা উপজেলার অন্তর্গত একটি ইউনিয়ন পরিষদ। এটি ৭২.১৬ কিমি২ (২৭.৮৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৩৮৩ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।   গ্রামসমূহ  ১। সুবর্নখুলী  ২। আঙ্গারপাড়া  ৩। পাকেরহাট  ৪। আরজীযুগীরঘোপা  ৫। ছাতিয়ানগড়  ৬। আলকডিহি   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:খানসামা উপজেলার ইউনিয়ন
কাইয়ো জোশুয়া লানা দে আন্দ্রাদে (, ; জন্ম: ২৬ মে ২০০৭; জোশুয়া নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গোর হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন কাইয়ো জোশুয়া লানা দে আন্দ্রাদে ২০০৭ সালের ২৬শে মে তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ    বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:রিউ দি জানেইরুর (শহর) ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ০৮:২০, ১১ জুলাই ২০২৩ (ইউটিসি) পাটুল উচ্চ বিদ্যালয়   – (অপসারণের প্রস্তাবনা দেখুনলগ দেখুন) () কোনো উল্লেখযোগ্য মাধ্যমিক বিদ্যালয় নয়। নিবন্ধে যথেষ্ট তথ্য নেই। অর্ঘ্য বড়ুয়া (আলাপ) ০২:১২, ৪ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হুয়েন্তসে জেলা (জংখা: ལྷུན་རྩེ་རྫོང་ཁག་) হল ভুটানের জেলাগুলোর মধ্যে একটি। এটি ২৫০৬ পরিবার নিয়ে গঠিত।Royal Government, Ninth Plan, pg. 2 উত্তর-পূর্বে অবস্থিত, লুন্টসে ভুটানের স্বল্পোন্নত জংখাগগুলির মধ্যে একটি। কয়েকটি রাস্তা আছে, প্রথম গ্যাস স্টেশনটি সেপ্টেম্বর ২০০৫ সালে চালু হয়েছিল, বিদ্যুৎ ভালভাবে সরবরাহ করা হয় না এবং কঠিন ভূখণ্ড সামাজিক কল্যাণ বিতরণকে সমস্যাযুক্ত করে তোলে। অনুকূল জলবায়ু থাকা সত্ত্বেও অবকাঠামোর অভাবের কারণে কৃষিকাজ বাধাগ্রস্ত হয়।  সংস্কৃতি হুয়েন্তসে সাংস্কৃতিকভাবে পূর্ব ভুটানের অংশ। এর অধিবাসীদের ভাষা এবং জীবনধারা প্রভাবশালী পশ্চিমা এনগালোপ সংস্কৃতির বিপরীতে হতে পারে।  এই অঞ্চলটি টেক্সটাইল উৎপাদনকারী অঞ্চল এবং ভুটানি রাজপরিবারের পৈতৃক জন্মভূমি হিসাবে বিখ্যাত।  অ্যালকোহল ভুটানের অন্যান্য অংশের তুলনায় পূর্ব ভুটানি সংস্কৃতি তার উচ্চ অ্যালকোহল সেবনের দিক থেকে। আরা, ভুটানের ঐতিহ্যবাহী গাঁজানো বা পাতিত অ্যালকোহল, প্রায়শই চাল বা ভুট্টা থেকে তৈরি হয়। এটি শুধুমাত্র বৈধভাবে উৎপাদন এবং ব্যক্তিগতভাবে পান করা যেতে পারে। আরা উৎপাদন পদ্ধতি ও গুণমানে অনিয়ন্ত্রিত। ভুটানে এর বিক্রি নিষিদ্ধ করা হয়েছে এবং কঠোর নিষেধাজ্ঞা জারির পর থেকে তা প্রয়োগ করা হচ্ছে। যাইহোক, যেহেতু আরা অন্যান্য ধরনের ভুট্টার তুলনায় অনেক বেশি মুনাফা দেয়, তাই অনেক ভুটানি কৃষক আইনি সংস্কারের জন্য চাপ দিয়েছেন।  অন্যদিকে ভুটান সরকার, কর আরোপ এবং প্রবিধানের মাধ্যমে অত্যধিক অ্যালকোহল সেবন, অপব্যবহার এবং সংশ্লিষ্ট রোগগুলিকে নিরুৎসাহিত করার জন্য প্রচেষ্টা চালাচ্ছে৷  যদিসে জেলা জেলায় আরা উৎপাদন ও ব্যবহার কমানোর সরকারি প্রচেষ্টার ফলে, স্থানীয়রা ২০১১ সালে স্বীকার করেছিল যে ভারী মদ্যপানের স্বতন্ত্রভাবে পূর্ব ভুটানি ঐতিহ্যকে রোধ করার জন্য কিছু করা উচিত। এই ব্যাপারে সরকারের কৌশল হচ্ছে আরার উৎপাদন ও ব্যবহার ক্রমশ কমিয়ে আনা যতক্ষণ পর্যন্ত না তা নির্মূল করা হয়। মদ্যপান এবং আরা উৎপাদন ভুটানের রাজনৈতিক আলোচনার উল্লেখযোগ্য বিষয়, বিশেষ করে স্থানীয় পর্যায়ে। তবে, আরা ধর্মীয় এবং ঔষধি ব্যবহারের জন্য সাংস্কৃতিকভাবে এটি ব্যবহার করা হয়। ২০১১ সালে, সরকার অ্যালকোহল নিয়ন্ত্রণ বিধান কার্যকর করে, যা অ্যালকোহলের উপর পূর্ববর্তী করের তিনগুণ পর্যন্ত আরোপ করেছে। ফলস্বরূপ, অ্যালকোহল বিক্রি কমে গেছে এবং দাম বেড়েছে।  ভাষা হুয়েন্তসে বিভিন্ন ভাষার গোষ্ঠীর আবাসস্থল। পূর্ব দিকে, জালা নামক পূর্ব বোডিশ ভাষায়, কথা বলা হয়। দক্ষিণ লুন্টসেতে, চোচাঙ্গাচাখা, জংখার একটি ভগিনী ভাষা, কথা বলা হয়। জেলার উত্তর এবং পশ্চিম অংশগুলি কুর্তো অঞ্চল হিসাবে পরিচিত, যেখানে বাসিন্দারা পূর্ব বোডিশ কুর্তোপ ভাষায় কথা বলে।  প্রশাসনিক বিভাগ  হুয়েন্তসে জেলা আটটি গ্রাম ব্লকে বিভক্ত (বা গেওগস):  গাংজুর গেওগ জারে গেওগ খোমা গেওগ কুরতো গেওগ মেনবি গেওগ মেতশো গেওগ মিনজে গেওগ সেনখার গেওগ  এই বিভাগগুলির মধ্যে স্বতন্ত্র গ্রাম রয়েছে যেখানে কম জনসংখ্যা রয়েছে যেমন অতশো। ভূগোল হুয়েন্তসে জেলার অধিকাংশ এলাকা ভুটানের পরিবেশগতভাবে সুরক্ষিত এলাকার অংশ। জেলাটিতে উত্তরে ওয়াংচুক সেন্টেনিয়াল পার্কের কিছু অংশ রয়েছে (গাংজুর, খোমা এবং কুর্তোর গেওগস), দক্ষিণে থ্রুমশিংলা জাতীয় উদ্যান (গাংজুর, জারে এবং মেটশোর গেওগস) এবং পূর্বে বুমডেলিং বন্যপ্রাণী অভয়ারণ্য রয়েছে খোমা এবং মিঞ্জে)। এই তিনটি পার্ক জৈবিক করিডোর দ্বারা সংযুক্ত রয়েছে যা জেলার মধ্য ও দক্ষিণ অঞ্চলকে অতিক্রম করে।  চিত্রশালা  তথ্যসূত্র  বহিঃসংযোগ Dzongkhag profile with map over gewogs Windhorsephotography Lhutse gallery Kuensel Online; September 23, 2005: Lhuntse's first gas station  বিষয়শ্রেণী:হুয়েন্তসে জেলা বিষয়শ্রেণী:ভুটানের জেলা
ওমান–কেনিয়া সম্পর্ক ওমান এবং কেনিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। এছাড়াও এই দুই দেশের মধ্যকার অতীতের ঐতিহাসিক সম্পর্ককেও নির্দেশ করে। ওমানের রাজধানী মাস্কাট এ কেনিয়ার একটি স্থায়ী দূতাবাস রয়েছে, অপরদিকে কেনিয়ার রাজধানী নাইরোবিতে ওমানের একটি স্থায়ী দূতাবাস রয়েছে।   ইতিহাস  ১৭ শতক থেকেই এই দুই দেশের মধ্যে সম্পর্ক বিদ্যমান। ১৭ শতকে, ওমানের সুলতান, কেনিয়ার মোম্বাসা এবং উপকূলবর্তী শহর দখল করে নেয়। তবে কেনিয়ার এসকল অঞ্চল শুধুমাত্র ওমানের দখলেই ছিল না। পরবর্তীতে বিভিন্ন সময় কেনিয়ার এই অঞ্চলগুলো পর্তুগাল এবং যুক্তরাজ্য এর অধীনে ছিল। তবে ১৭২৮ সাল থেকে মাত্র ১ বছরের জন্য পর্তুগালের অধীনে ছিল অঞ্চলগুলো। তবে এর মাঝে বিভিন্ন সময় এসব অঞ্চলের অধিকার হাতবদল হয়েছে। যেমন ১৬৯৮-১৭২৮ সাল পর্যন্ত এ অঞ্চল ওমানের অধীনে ছিল। আবার পরে ১৭২৯-১৮২৪ পর্যন্ত ওমানের অধীনে ছিল। পরবর্তীতে এটি ব্রিটিশ সাম্রাজ্যের অধীনে ছিল। তবে সব মিলিয়ে কেনিয়ার উপকূলবর্তী এলাকাগুলো ১৮৬ বছর ওমানের অধীনে ছিল।  কেনিয়ার সেই অঞ্চলগুলোতে এখনও ওমানের স্থাপত্য এবং সংস্কৃতির নিদর্শন রয়েছে। মোম্বাসা কেনিয়ার দ্বিতীয় বৃহত্তম শহর এবং ওমানী স্থাপত্য এবং সংস্কৃতির এক বৃহৎ নিদর্শন।Abhishek G Bhaya, Muscat, Mombasa can be sister cities: Kenyan envoy  সংগৃহীত ২০ জানুয়ারি ২০১৫  ১৯৭৬ সালে ওমান ও কেনিয়ার মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। পরবর্তীতে ১৯৭৭ সালে নাইরোবিতে ওমান তাদের দূতাবাস স্থাপন করে। কিন্তু রাজনৈতিক ও অর্থনৈতিক কারণে ১৯৮৬ সালে সেই দূতাবাস বন্ধ হয়ে যায়। পরবর্তীতে আবার, ২০১৩ সালে, নাইরোবিতে ওমানের দূতাবাস চালু করা হয়।Kenya-Oman Bilateral Relations . সংগৃহীত ২০ জানুয়ারি ২০১৫  ২০১১ সালে মাস্কাটে, কেনিয়া তাদের দূতাবাস স্থাপন করেন। কেনিয়ার পররাষ্ট্র মন্ত্রী মোসেস ওয়েতাঙ্গুলা দূতাবাসের উদ্ভোদন করেন।   উন্নয়ন সমন্বয়  উভয় দেশই ভারত মহাসাগর রিম অ্যাসোসিয়েশন এর সদস্য। ক্রীড়া, পর্যটন, ব্যবসা, বাণিজ্য, বিনিয়োগ, শ্রম এবং শিক্ষা খাতে সম্পর্ক উন্নয়ন এবং সমন্বয় বৃদ্ধির লক্ষ্যে পমান এবং কেনিয়া একটি সমঝোতা স্মারক সাক্ষর করেছে এবং সেই অনুযায়ী কাজ করছে।  এই সমঝোতা স্মারকের মাধ্যমেই মোম্বাসা এবং মাস্কাট সিস্টার সিটির ভিত্তি তৈরি হবে।   বাণিজ্য  কেনিয়া ও ওমানের মধ্যকার দ্বিপাক্ষিক বাণিজ্যের পরিমাণ ২৫.৭ মিলিয়ন (২.৫৭ কোটি) ইউরো এর। এর মধ্যে, ওমানে কেনিয়ার রপ্তানি আয়ের পরিমাণ ১১.৫ মিলিয়ন (১.১৫ কোটি) ইউরো। অপরদিকে কেনিয়ায় ওমানের রপ্তানি আয়ের পরিমাণ ১৪.২ মিলিয়ন (১.৪২ কোটি) ইউরো।  ওমানে কেনিয়ার প্রধান রপ্তানি পণ্য হল; অপরিশোধিত তেল, খনিজ লবণ, চা, মাংস, সবজি, কফি, ফল, বাদাম প্রভৃতি। অপরদিকে কেনিয়ায়, ওমানের প্রধান রপ্তানি পণ্য হল, পেট্রোলিয়াম, পাথর, যন্ত্রপাতি, অপরিশোধিত খনিজ, অ্যালুমিনিয়াম, জাহাজ এবং নৌকা প্রভৃতি।   তথ্যসূত্র    বহিঃসংযোগ   কেনিয়া দূতাবাস, ওমান    বিষয়শ্রেণী:ওমানের দ্বিপাক্ষিক সম্পর্ক বিষয়শ্রেণী:কেনিয়ার দ্বিপাক্ষিক সম্পর্ক
কার্ল মার্কস তার পুঁজি কিতাবে শ্রেণিহীন সমাজ প্রতিষ্ঠার বর্ণনা দিয়েছেন, যে সমাজে কোনো উচ্চ নীচ ভাব থাকবেনা,সেইটা হবে বৈজ্ঞানিক সমাজ, পুঁজিপতি আর শোষিতের মধ্যে দ্বন্দ্ব হবে। পরিণত হবে এই সমাজ। এই সমাজের বৈশিষ্ট হচ্ছে ক. কোনো শ্ৰেণী থাকবে না। খ. পুঁজিপতির পতন হবে। গ. রাষ্ট্ৰহীন সমাজ ব্যবস্থা। ঘ. শোষণহীন সমাজ।  মার্কসবাদী তত্ত্বের মধ্যে, আদিম সাম্যবাদী সমাজে, আদিম কমিউনিজম শ্রেণিহীন ছিল। প্রত্যেকেরই মৌলিক অর্থে সমষ্টিগতভাবে গোষ্ঠীর একজন সদস্য হিসেবে থাকতেন এবং উৎপাদনের আদিম উপায়ের বিভিন্ন কার্যকরী কার্যসম্পাদনের ক্ষেত্রে সমান ছিলেন, স্তরবিন্যাস করা যাই হোক না কেন। কৃষি পরিবর্তনের সাথে, একটি উদ্বৃত্ত দ্রব্য তৈরির সম্ভাবনা বাড়ায়, যেমন উৎপাদনশীল শক্তির বিকাশের পথে, মানুষের প্রয়োজনীয় চাহিদা পূরণের জন্য প্রয়োজনীয় কিছুর চেয়ে আরো উৎপাদন করা শুরু হয়। মার্কসবাদের মতে, এই প্রক্রিয়া একটি শ্রেণি সমাজের বিকাশের জন্যও পথ তৈরি করেছে, কারণ উদ্বৃত্ত দ্রব্যগুলো শাসক শ্রেণি যারা উৎপাদনের সাথে জড়িত নয় তাদেরকে পুষ্ট করার জন্য ব্যবহার করা গেছে। এইতো  তথ্যসূত্র  বিষয়শ্রেণী:ভাবাদর্শ বিষয়শ্রেণী:মার্কসবাদী তত্ত্ব বিষয়শ্রেণী:সামাজিক শ্রেণি বিষয়শ্রেণী:সামাজিক ব্যবস্থা
95px সুপ্রিয় {{safesubst:BASEPAGENAME}}, রচনা সংশোধন ও নিবন্ধ মানোন্নয়ন সংঘের রচনা সংশোধনের অনুরোধ কিংবা নিবন্ধ মানোন্নয়নের অনুরোধ পাতা থেকে আপনার গৃহীত  নিবন্ধটিতে আপনি এখনও কাজ শুরু করেন নি। আপনি নিবন্ধটিতে কাজ করতে চান কিনা, সেটি আমাদের জানান; যাতে করে নিবন্ধটি আপনার জন্য সংরক্ষিত থাকবে অথবা অন্যদের জন্য উন্মুক্ত করে দেওয়া হবে। বার্তা পাওয়া সাপেক্ষে সাত দিনের মধ্যে কোনো প্রত্যুত্তর না পাওয়া গেলে কিংবা নিবন্ধে নতুন কোনো সম্পাদনা না করা হলে, সংঘ কর্তৃক নিবন্ধটিকে অন্যদের জন্য উন্মুক্ত করে দেওয়া হতে পারে। সংঘের সাথে থাকার জন্য আপনাকে ধন্যবাদ!